ועדת הכלכלה, כנסת 23, פרוטוקול מספר 148, 2020-12-09 09:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת, 9 בדצמבר 2020, כ"ג כסלו תשפ"א.

יעקב מרגי: הנושא: הצעת תקנות המועצה לענף הלול (כללים בדבר מכסות לייצור ביצי מאכל לשיווק בשנת 2020) (תיקון), התשפ"א-2020; הצעת תקנות המועצה לענף הלול (כללים בדבר מכסות לייצור ביצי מאכל לשיווק בשנת 2021), התשפ"א-2020.

יעקב מרגי: אני שמח שגם התקנות של 2021 הספיקו להגיע לוועדה.

יעקב מרגי: אני אומר בקצרה בלי לפתוח דיונים כי עשינו עכשיו שני דיונים: אחד בסיבוב הראשון לפני כן והחזרנו אתכם לעשות שיעורי בית.

יעקב מרגי: לקח כמה חודשים והבאתם מוצר מוגמר.

יעקב מרגי: אף פעם לא נגיע למאה אחוז מרוצים, כל אחד עם תפיסת העולם שלו, כל אחד בוכה מהמקום שכואב לו.

יעקב מרגי: לפעמים בוכים גם כשלא כואב.

יעקב מרגי: אתה יודע, אבו, אני חשבתי שכל אחד בוכה מאיפה שכואב לו זה דבר אבסולוטי כי אם לא כואב לא בוכים.

יעקב מרגי: מסתבר שכשאתה בא לחקיקה בכנסת ולתקנות הרבה בוכים גם כשלא בוכים.

יעקב מרגי: לפעמים צריך להכאיב כדי לדעת מה זה כואב.

יעקב מרגי: מי שהבין את הרמז מה טוב; מי שלא הבין יבין לפי תוצאות הדיון היום.

אני אסביר: אני אומר לכם שבתקנות הביצים – מזעקות השבר, חלקן המדומות, ירדתי וצללתי לעומק ושאלתי.

אני אסביר: לכן הגעתי למסקנה שמה שקבעו חז"ל: "שמוע בין אחיכם ושפטתם" – זה הדבר הכי נכון לעשות, לשמוע את שני הצדדים.

אני אסביר: היו סוגיות פתוחות, ואני אומר קודם כול את האני מאמין שלי.

עמית הלוי: - - -

עמית הלוי: זה לא ימים רגילים.

יעקב מרגי: מכובדי, אני מכבד אותך, תכבד גם את הדיון.

יוראי להב-הרצנו: הוא יושב-ראש הקואליציה.

יעקב מרגי: אני מאוד מעריך ומוקיר.

יעקב מרגי: לכן כל אחד יעשה את עבודתו.

יוראי להב-הרצנו: זה נכון.

יעקב מרגי: אחד מדליק מזגן, את מגייס את הרוב ואחד מנהל את הדיון.

יעקב מרגי: אתה עשר.

יעקב מרגי: אני אומר את זה עכשיו למגדלים, אני אומר לנו חברי הכנסת, אני אומר את זה גם למשרד: בסוף, כפי שאמרתי בדיון הקודם, נצטרך ליישר קו עם הלולים החדשים.

יעקב מרגי: אני רוצה שהמגדלים והמועצה ישמעו: אנחנו יכולים לתת לכם סעד ככל שביכולתנו, אבל יש שלב מסוים שאי אפשר להמשיך עם המצב הזה כפי שהוא.

יעקב מרגי: לכן היום נאשר את המכסות של 2021.

יעקב מרגי: יש לכם שנה שלמה – תפעילו את כל הלחצים.

יעקב מרגי: משרד האוצר, מבחינתו, לבטל את התכנון.

יעקב מרגי: אני אומר לכם את האמת – אם לא הייתי שומע את המגמות החדשות שמפחידות – ימין ליברלי כלכלי חדש – במילים פחות מכובסות: הקפיטליזם החזירי רוצה לחזור במלוא מיטבו למדינת ישראל.

יעקב מרגי: אני גם לא חסיד של כל התכנונים והארגונים וקרוב לחזה מצד אחד, ומצד שני אני לא יכול להפקיר חבלי ארץ, להפקיר משפחות רבות, ענף שלם חיוני במדינת ישראל לתחרות פרועה של אנשים חסרי אחריות עם סיסמאות נבובות חסרות אחריות.

יעקב מרגי: לכן אני אומר לאוצר: אתם רוצים לבטל את התכנון – לא ניתן לכם.

יעקב מרגי: לעבור לולים חדשים – כן.

יעקב מרגי: מהשנה הבאה אני אתחיל להיות קשה.

יעקב מרגי: ואל תחכו למכסות, תתחילו לעבוד.

יעקב מרגי: תתחילו לעבוד עם כל הכוחות שיש לכם ואתם יודעים להפעיל כמו שהרגשתי בשבועיים האחרונים.

יעקב מרגי: כולנו עם ערכים כלפי צער בעלי חיים – גם אנחנו צריכים לעבוד.

יעקב מרגי: אם אנחנו רוצים לשפר את המצב אנחנו צריכים להתחיל לעבוד מהיום.

יעקב מרגי: לא רק להגיד: לולי חופש, לולי מעוף בלבד.

יעקב מרגי: גם להסתכל על אנשים ששלחנו ליישב את הספר, משפחות שזה הקיום שלהן; שהאוצר יביא את הדלתא הזאת, היא לא גדולה.

יעקב מרגי: בואו נשלב ידיים יחד: גם המגדלים, גם מי שרוצה כאן לשמור על ערכים של צער בעלי חיים ורווחת העוף – ביחד נשלב ידיים ונביא לכאן את הרפורמה המיוחלת.

יעקב מרגי: זאת לא חוכמה לבוא לפה לוועדה, לזרוק כל מיני סיסמאות, להיעלם ובעוד שנה נבוא ונעשה דיונים פומפוזיים ונאשר שוב.

יעקב מרגי: בסוף אנחנו עומדים כאן.

זה בפתיח: התגברנו על התקלה?

זה בפתיח: מרב תורג'מן, היועצת המשפטית, איתנו בזום?

מרב תורג'מן: עכשיו אני שומעת.

מרב תורג'מן: בוקר טוב.

יעקב מרגי: תודה רבה לך.

יעקב מרגי: אסף ממשרד החקלאות.

יעקב מרגי: יש לי מספר שאלות לפני שנעבור להצבעות.

יעקב מרגי: אמרתי – אין דיון היום כי קיימנו את הדיונים האלה.

יעקב מרגי: אלא אם נצטרך.

יעקב מרגי: אם יהיו שינויים מהותיים גם ב-2021.

יעקב מרגי: אם אין שינויים מהותיים לא יהיה דיון.

יעקב מרגי: תסביר לי מה זה אומר, כפי שאמרתי בפתיח – מסתבר שכולם מתעסקים בביצים, מסתבר שלא כולם יודעים מה הביצים אומרות בתקנות האלה.

יעקב מרגי: לכן שמענו הרבה דברים והרבה סיסמאות – מה זה אומר כשאנחנו מאשרים היום את 2021?

אסף לוי: תודה רבה, אדוני היושב-ראש, אני ד"ר אסף לוי, סמנכ"ל גורמי ייצור במשרד החקלאות ופיתוח הכפר.

אסף לוי: אנחנו מבקשים להביא לאישור בידי הוועדה את תקנות מכסות הביצים ל-2021.

אסף לוי: בחוק כתוב שבכל שנה השר יקבע את המכסות, ולכן אם התקנות לא יאושרו יש חשש, כמו שאמרת, כבודו, שלא תהיה ודאות לגבי התכנון.

אסף לוי: במסגרת התקנות ל-2021 אנחנו מצלמים תמונת מצב של תקנות 2020 שאושרו ביוני על-ידי הוועדה, והכנסנו בילד-אין את טיוטת התקנות ל-2020 שלא קראנו אבל דנו בהן בדיון הקודם.

אסף לוי: עשינו חיבור בין שתי התקנות כי באמת, כמו שכבודו אמר, אין משמעות לתוספות ל-2020 כשאנחנו נמצאים כבר ב-9 בדצמבר.

אסף לוי: לכן שילבנו את התוספות של 2020 בתוך התקנות של 2021, ואת זה אנחנו מבקשים להביא בפני הוועדה.

יוראי להב-הרצנו: גם אני רוצה לשאול.

יעקב מרגי: נראה לך שמישהו שיושב פה וכיבד את הוועדה, אני לא אתן לו לדבר?

יוראי להב-הרצנו: אני רוצה שתרשום אותי.

יעקב מרגי: פה בוועדה לא רושמים, כולם מדברים.

יוראי להב-הרצנו: אני לא חבר ועדה.

יעקב מרגי: בוועדת כלכלה לא נרשמים.

יעקב מרגי: הלוואי שכולם ינהיגו את זה.

יעקב מרגי: מי שבא לוועדה, יש לו רשות דיבור.

יעקב מרגי: אני יכול להגיד לפרוטוקול שמבחינת משרד החקלאות לו נאשר את התקנות היום, התהליך הוא 60 יום להגשת בקשות – אם הממשלה תשנה את החלטתה ותעדכן אותה והם ייכנסו לקריטריונים, מבחינת

יעקב מרגי: כם הם נכנסים, אין לכם התנגדות עקרונית.

אסף לוי: לגמרי, כבודו.

יעקב מרגי: תודה רבה.

יעקב מרגי: סיימנו את הסיפור של היישובים החדשים.

אסף לוי: נכון.

אסף לוי: למכסתם הרגילה לא יידרש כלום.

אסף לוי: גם למתן התוספת לא יידרש רישוי עסקים, רק יידרש מקום.

יעקב מרגי: אוקיי.

יעקב מרגי: תודה.

יעקב מרגי: ההבהרה נאמרה לפרוטוקול חד-משמעית.

יעקב מרגי: אחר כך תתייחס.

יעקב מרגי: תן לי לשאול את השאלות שלי.

יעקב מרגי: לדעתי, זה הוגן והגון.

יעקב מרגי: הייתי חייב שתפתח את הסוגיה הזאת ותשים אותה פה.

יעקב מרגי: לא צריך להשתולל, צריך להיות הגון.

יעקב מרגי: אני רוצה שתיתן עוד כמה נתונים בסיסיים כי במשקים של צמודי גדר יכול להיות מצב של מגדל שיש לו גם הטלה וגם פטם.

יעקב מרגי: זאת הסוגיה.

יעקב מרגי: חלק מחברינו נכנסו לדיון כאילו עכשיו יש רק מכסות לחלוקה לפי קריטריונים, ומה שלי שלי – 4% זה כאילו מובן מאליו.

יעקב מרגי: אז תן רקע גם לפרוטוקול, גם למי שצופה בנו, גם לחברים פה מה המשמעות של מכסה – כמה זה ביצים במכסה?

יעקב מרגי: כמה הולך בחלוקה אוניברסלית של 4%, כמה ביצים זה בחלוקה בתעדוף.

יעקב מרגי: זה חשוב.

יעקב מרגי: אי אפשר לבוא לדיון ולשים את הדברים ככה, וכולם מתנפלים על כולם בלי להבין.

אסף לוי: תודה רבה, כבודו.

אסף לוי: אני אבקש לעשות סדר ולהסביר את הדברים: במסגרת התקנות הללו אנחנו מבקשים לאפשר שני סוגי תוספות הן למגדלים קיימים והן למגדלים חדשים.

אסף לוי: בערך 110 מיליון ביצים למגדלים קיימים, וכ-80 מיליון ביצים למגדלים חדשים.

אסף לוי: מכסה חדשה זה 500 אלף ביצים, כ-2,500 מטילות, ובתנאים המסוימים שאנחנו נותנים העדפה גם ללולי מעוף וגם במכסות הקיימות אנחנו נותנים העדפה.

אסף לוי: יכול להיות שהיא לא מספיקה, אבל זה מראה מקום של תוספת 1% ללולים ללא כלובים.

יצחק פינדרוס: למה אתם לא מוציאים את המעוף מזה?

יצחק פינדרוס: אם אתה רוצה לעודד מעוף תוציא את זה מהמכסות בכלל.

יעקב מרגי: אני לא אתן את זה.

יעקב מרגי: גם אני חשבתי כמוך.

יעקב מרגי: זה לתת לאוצר להכניס רגל בדלת ואחר כך כל הגוף בפנים ובלי שישפו.

יעקב מרגי: זה תהליך מתגלגל שבסוף המשקים המשפחתיים האלה ששלחנו אותם לקו הגבול לא יעבדו.

יעקב מרגי: לדעתי, צריך לתעדף את המעוף.

יעקב מרגי: אמרתי בפתיח כשלא היית כאן.

יעקב מרגי: אני אומר לכם – זה לא כצעקתה.

יוראי להב-הרצנו: אני רוצה להבין את עמדתך.

יעקב מרגי: עמדתי היא – כמה ביצים יש בכל המדינה?

אסף לוי: 2.2 מיליארד.

יעקב מרגי: עמדתי היא שכל 2.2 מיליארד ביצים יוטלו בלולי חופש, לולי מעוף, ולא יהיו לולים, איך שתקרא להם.

אסף לוי: רק לא יהיו לנו שטחים ירוקים יותר.

יעקב מרגי: לא אכפת לי.

יוראי להב-הרצנו: מה הקשר?

יעקב מרגי: נעשה את זה בקומות כמו שעשיתי קבורה בקומות.

יוראי להב-הרצנו: מה הקשר?

אסף לוי: צריך פי שלושה לולים.

יוראי להב-הרצנו: זה פשוט לא נכון.

יעקב מרגי: אסף, לא למדת כלום מהדיון הקודם.

יעקב מרגי: כל פעם כשמאיימים עליי בשטחים ירוקים אני אומר, תעשה בקומות כמו שעשיתי קבורה בקומות.

יעקב מרגי: תיסעו בכביש מס' 5, תסתכלו שמאלה – תראו "מגדלי מרגי".

יעקב מרגי: כשהייתי שר דחפתי לשם.

יעקב מרגי: עמדתי היא שהכול יהיה מעוף וחופש.

יעקב מרגי: אבל אין.

יעקב מרגי: צריך להיות גם עם שכל.

יעקב מרגי: האוצר לא ישחק בנו ואסור לכם לתת לנו לשחק בנו.

יעקב מרגי: אנחנו צריכים מהיום להתחיל לעבוד ולהסביר לו.

יעקב מרגי: אבל לכם, המגדלים, אני אומר – בסוף לא תהיה ברירה.

יעקב מרגי: אני מעריך שכבר משנה הבאה יהיו הליכים בעייתיים אפילו של פסיקה.

יעקב מרגי: נותנים להם מכסות.

יעקב מרגי: אתה יודע איך מתמרצים לולי מעוף?

יעקב מרגי: יש חלוקה אוניברסלית לכולם, ובנוסף רק הם מקבלים – כמה מכסות?

אסף לוי: לפחות 30% מסך המכסות הכלליות.

יעקב מרגי: זה לא תעדוף?

מרדכי אלקבץ: זה 25% נוספים.

יעקב מרגי: מה קרה לך?

יעקב מרגי: אנחנו שנים מתעדפים אותם על תעדוף.

יעקב מרגי: הלוואי שהייתי יכול לתת את כל ה-100%.

יעקב מרגי: אבל זאת לא המציאות.

יעקב מרגי: זה ההבדל בין מי שיושב פה לבין מי שיושב בטריבונה, אין מה לעשות.

יעקב מרגי: הבנת, חבר הכנסת פינדרוס?

יעקב מרגי: אי אפשר היום להוציא אותם מהתכנון.

יצחק פינדרוס: - - -

יעקב מרגי: אני אתן לחברי הכנסת לדבר בקצרה, ואני אשמע את היועצת המשפטית וניגש להקראה.

יעקב מרגי: בבקשה, חבר הכנסת פינדרוס.

אסף לוי: לא הבנתי את ההתחלה, כבודו.

יעקב מרגי: אתה לא עונה אחד-אחד, אתה רושם את ההערות.

יצחק פינדרוס: אני שואל שאלה – מי שהיה לו 50 בשנה שעברה, רק הוא יכול לקבל תוספת - -

יעקב מרגי: לא, לא.

יצחק פינדרוס: - - מי שהיה לו 40 בשנה שעברה לא.

יצחק פינדרוס: זה מה שכתוב בסעיף שדיברת עליו.

יעקב מרגי: תסביר לו אחר כך.

יצחק פינדרוס: שנית, אני העליתי בפניך וגם דיברתי עם היועצת המשפטית של המשרד, אבל אני שוחחתי שוב עם היועצת המשפטית של הוועדה.

יצחק פינדרוס: אני לא רואה שום סיבה הגיונית בעולם שכשאנחנו באים לאשר תקנות בכנסת לא נתייחס בעניין היישובים העוטפים לחקיקה הראשית שהייתה בכנסת.

יצחק פינדרוס: עם כל הכבוד להחלטת הממשלה, אנחנו יכולים להכניס שזה כפוף להחלטה בחקיקה.

יצחק פינדרוס: מי שנמצא שבעה ורבע קילומטרים במצב ביטחוני כמו כל היישובים סביבו, באותה סיטואציה וגם יותר רחוק – מה לעשות, אלה מקומות שיותר רחוק להגיע אליהם מאשר לשדרות – אני מבקש לתקן את זה ולהכניס שזה כפוף לחקיקה ולא להחלטת ממשלה.

יצחק פינדרוס: בדקתי גם עם היועצת המשפטית של הוועדה, ואין עם זה שום בעיה.

יעקב מרגי: היועצת המשפטית של הוועדה תתייחס לזה אחר כך.

יעקב מרגי: חבר הכנסת יבגני סובה, רוצה להתייחס?

יעקב מרגי: אנחנו לא מקיימים דיון אבל אמרתי – אני אתן סט התייחסויות כדי שנצלול להקראה ולהצבעה.

יעקב מרגי: אנחנו בביצה מקושקשת כבר חצי שנה.

יבגני סובה: קודם כול אני מצטרף למה שחבר הכנסת פינדרוס אמר.

יבגני סובה: פה אנחנו כן מסכימים.

יבגני סובה: זאת סוגיה שצריכה להיפתר.

יבגני סובה: אני קיבלתי הרבה פניות של אנשים שרוצים לעבוד לפי החוק, ואני מבקש שתיתן דעתך בעניין הזה, ונראה איך אנחנו עוזרים לזה.

יצחק פינדרוס: אבל למה צריך החלטת ממשלה?

יעקב מרגי: רגע.

יעקב מרגי: אני עונה.

יעקב מרגי: אם זה אפשרי אז אפשרי עכשיו.

יצחק פינדרוס: הם לא הבוסים שלי.

יצחק פינדרוס: אם היועצת המשפטית של הוועדה תגיד לי שאי אפשר זה משהו אחר.

יעקב מרגי: זה יחול על זה.

יבגני סובה: אני לא מצליח להבין אותו.

יעקב מרגי: אם החלטות הממשלה ישונו כמו שאנחנו רוצים לגבי העוטף או לגבי יישובים חדשים והשנים שלא חולקו להם לא ייספרו, המכסות האלה יחולו עליהם.

יעקב מרגי: יוראי, בבקשה.

יוראי להב-הרצנו: אני נערך לישיבות שלך, אדוני היושב-ראש.

יוראי להב-הרצנו: במקורות חובה עלינו לנהוג בזכויות בעלי החיים ביתר הקפדה.

יוראי להב-הרצנו: זה מדאורייתא, זה ציווי.

יעקב מרגי: ומה נעשה עם בעלי החיים על שתיים שהמדינה שלחה אותם 70 שנה לגבול?

יוראי להב-הרצנו: אני אחזק את הדברים שאמרת בפתיח, שהלוואי שהיינו היום בכל משק הביצים בלולי מעוף.

יוראי להב-הרצנו: יחד עם זאת, אדוני, אני עדיין לא הבנתי, ואני אשמח שנציג משרד החקלאות יאזין לדברים כדי שיוכל גם לדעת מה להשיב לי.

יעקב מרגי: היועצת המשפטית פה, היא מקשיבה לך.

יוראי להב-הרצנו: אבל אני רוצה את נציג משרד החקלאות.

יעקב מרגי: יועצת משפטית של משרד החקלאות.

יוראי להב-הרצנו: אוקיי.

יוראי להב-הרצנו: אני לא הבנתי איך תוספת המכסים משקפת את הרצון שלנו לתמרץ.

יעקב מרגי: אני אענה לך.

יעקב מרגי: ברגע שאני מגדל בלול ישן ואתה מגדל בלול חדש אני לא מקבל את המכסות לחלוקה שמיועדות ללולים החדשים.

יעקב מרגי: אתה עודף עליי.

יוראי להב-הרצנו: אני לא מדבר על החלוקה הקיימת, אני מדבר עכשיו על תוספת המכסות שתביא לידי ביטוי את העובדה שהכלובים הם פרקטיקה אכזרית שצריך להפסיק אותה.

יוראי להב-הרצנו: אני מבין שהתקציבים לא עברו ממשרד האוצר באופן שיתמרץ את בעלי הלולים שזה העסק שלהם, וצריך להתחשב בהם.

יוראי להב-הרצנו: אבל אני רוצה לוודא שיש תנאים, כלומר שתוספת המכסות לא תגיע על חשבון הרחבה של הלולים הקיימים.

יוראי להב-הרצנו: אני רוצה לשמוע את זה.

יעקב מרגי: הוא אמר.

יעקב מרגי: אסף, תסביר לו את זה אחר כך.

יוראי להב-הרצנו: וכן ההצעה של פינדרוס שמחריגה לגמרי את לולי המעוף מתוך המכסות היא נכונה.

יוראי להב-הרצנו: היא תתמרץ - -

יעקב מרגי: שוק פראי בלי תכנון.

יוראי להב-הרצנו: לא שוק פראי.

יוראי להב-הרצנו: היא תתמרץ.

יעקב מרגי: אתה מוציא קבוצה מסוימת מהתכנון – אין תכנון.

יעקב מרגי: אי אפשר לומר חצי תכנון.

יוראי להב-הרצנו: אני רוצה לתמרץ כמה שיותר בעלי לולים - - -

יעקב מרגי: אני איתך.

יעקב מרגי: הוא יענה לך.

יוראי להב-הרצנו: - - זאת דרך נהדרת לעשות את זה.

יוראי להב-הרצנו: ואני תומך בהצעה של חבר הכנסת פינדרוס.

יעקב מרגי: תודה.

יעקב מרגי: מיקי, את רוצה להוסיף?

מיכל (מיקי) חיימוביץ': לא כרגע.

מיכל (מיקי) חיימוביץ': חברת הכנסת זנדברג, בבקשה.

תמר זנדברג: אמרתי בדיון הקודם שמכסות ותכנון זה אבני היסוד של המשק החקלאי באופן כללי בישראל, וטוב שכך.

תמר זנדברג: זה מאפשר למשק שלנו חוסן ופרנסה.

תמר זנדברג: כל שוק מתבסס על מכסות אז למה שאנחנו נסבסד את השוק הסיני, האיטלקי או היווני או לא משנה מה.

תמר זנדברג: העניין הוא שאי אפשר לאחוז את החבל משני קצותיו.

תמר זנדברג: יש פה גם צומת דרכים שאם שוב נרחיב את המכסות תוך התעלמות מוחלטת מהרפורמה ולא נצעד בנתיב העולמי שכל העולם הולך בו של לולים עם מינימום שאנחנו יכולים לעשות גם לטובת בעלי החיים המסכנים האלה, גם לטובת הבריאות והתברואה – מכל זווית אפשרית שלא נסתכל על זה חייבים לעשות את זה.

תמר זנדברג: אדוני היושב-ראש, אם לא ננצל עכשיו את שעת הכושר הזאת ונלחץ ונדרוש ונסובב את הכפתור – זה שהאוצר יודע שנדחה את התקנות בשבוע ואז שבוע אחרי כן נאשר אותן כאילו כלום, זאת לא שיטה.

תמר זנדברג: אנחנו בשעת כושר טובה ונכונה ואפשר לדרוש את הדבר הזה עכשיו.

יעקב מרגי: אני חושב שלא שמעת אותי בפתיחה.

תמר זנדברג: סליחה, אני מתנצלת.

יעקב מרגי: אני מצר כי אני אמרתי גם למגדלים וגם לנו – אסור לנו לחכות למכסות הבאות.

יעקב מרגי: היום אנחנו צריכים לעבוד ולשלב ידיים כולנו כי האוצר רוצה את הבלגן הזה.

יעקב מרגי: האוצר רוצה להפסיק את התכנון.

תמר זנדברג: האוצר רוצה שנאשר וכאילו כלום.

תמר זנדברג: די, נו, עתידיות – כל פעם אומרים את זה.

תמר זנדברג: אמרו את זה גם בפעם הקודמת ובפעם לפניה.

תמר זנדברג: אני שמונה שנים בכנסת – אתה יודע כמה פעמים הצבעתי על התקנות האלה?

יעקב מרגי: אני פעם ראשונה בוועדת כלכלה.

יעקב מרגי: את יודעת כמה פעמים הצבעתי על תשלומי הורים כשידעתי כיושב-ראש ועדת חינוך שלא יהיה?

תמר זנדברג: נכון, זה אותו דבר.

תמר זנדברג: אבל מגיע הרגע שבו אנחנו צריכים להגיד: די, עד כאן, לא יהיה.

יעקב מרגי: תודה.

יעקב מרגי: אמרת.

יעקב מרגי: חבר הכנסת עמית הלוי, בבקשה.

עמית הלוי: - - - ההתרוצצות כאן לחקלאים היקרים שנמצאים בחוץ וגם לרפורמה שהיא רפורמה חשובה גם למען בעלי החיים וגם למען ההולכים על שתיים, בני אדם.

עמית הלוי: לדעתי, זאת רפורמה חשובה.

עמית הלוי: אדוני היושב-ראש, יש לי שלושה דברים שבעיניי זאת הצעה שאפשר להתכנס אליה כולנו ולהצביע עליה פה-אחד – קבלת הרפורמה בשלושה דברים: הראשון הוא שמעכשיו היתר בנייה שיינתן – לא היתר בנייה שכבר ניתן ואנשים תכננו והשקיעו מאות אלפי שקלים לתכנן אותם, אלא מעתה והלאה אדם שמבקש היתר בנייה ללול זה יהיה לול בהגדרות.

עמית הלוי: שנית, הדלתא של התקציב יינתן כדי לאפשר לחקלאים להתארגן; ושלישית, הסעיף - -

אוסנת הילה מארק: 7(ג).

עמית הלוי: - - שווטרינר ייתן גם ללולים קיימים היתר רק בהינתן אישור וטרינר למטרז', זה דבר בלתי אפשרי כי זה שומט את הקרקע מתחת ל-2000 לולים.

אוסנת הילה מארק: כי הרעיון הוא שהחקלאים רוצים לעבור לחופש.

עמית הלוי: שיהיה אישור וטרינר ללולים הקיימים לבריאות הלול והעוף – מצוין וחשוב; אבל לא בתנאים של המטרז' בשלב הזה.

עמית הלוי: אלה שלושת הדברים.

יעקב מרגי: תודה.

יעקב מרגי: אבו וילן ברח לי?

יעקב מרגי: דני, אתה רוצה לדבר?

יעקב מרגי: לא.

יעקב מרגי: טל גלבוע, בבקשה.

אוסנת הילה מארק: טל, תתייחסי לשלושת הסעיפים שדיברנו עליהם.

טל גלבוע: מכיוון שאני מבינה את הלך הרוח גם שלך - -

יעקב מרגי: תעזרו לי עם הלך הרוח הזה.

יעקב מרגי: זה לא הצהרתי בלבד.

טל גלבוע: אני מנסה בכל כוחי – ומי כמוך יודע עד כמה הנושא הזה חשוב לי - -

יעקב מרגי: אני סובל מזה שזה חשוב לך.

טל גלבוע: אני יודעת שאתה סובל מזה.

טל גלבוע: אני מנסה בכל כוחי להפעיל את כל המערכת להתכנס לדבר הזה.

טל גלבוע: אני יודעת שאנחנו יכולים.

טל גלבוע: אני יכולה לעזור גם בעזרת משרד האוצר.

טל גלבוע: יש לי שיח איתם בנוגע לרפורמה.

טל גלבוע: יחד עם זאת אנחנו נתקלים שוב ושוב בקיר אטום מצד משרד החקלאות.

טל גלבוע: כל התקדמות שאנחנו מנסים לעשות – לא מצליחים.

יעקב מרגי: אני יכול לבקש רשות דיבור ממך?

טל גלבוע: כן.

יעקב מרגי: אני מזמין את עצמי.

יעקב מרגי: אנחנו נעשה ישיבה בשולחן עגול: את, נציגת משרד ראש הממשלה, תקבלי את המנדט; אני כיושב-ראש ועדת כלכלה; נצרף חבר כנסת אחד או שניים, נציג משרד החקלאות, נציג משרד האוצר.

יעקב מרגי: נתחיל לעבוד מהיום, כמו שאמרתי.

יעקב מרגי: נסיים את הסגה הזאת אחת ולתמיד.

טל גלבוע: תודה.

טל גלבוע: האם אנחנו יכולים רק לסכם שכל לול חדש שייבנה במדינת ישראל, כל היתר חדש, יהיה ללול ללא כלובים?

טל גלבוע: חייבים להתחיל - - -

יעקב מרגי: בוודאי, אמרנו את זה.

אוסנת הילה מארק: כן, זה הכיוון.

יוראי להב-הרצנו: מה זה "זה הכיוון"?

יעקב מרגי: אתה רוצה שייבנו היום לולים חדשים שהם לא לפי הקריטריונים?

תמר זנדברג: אבל למה זה לא מופיע בתקנות?

יעקב מרגי: זה לא קשור.

מיכל (מיקי) חיימוביץ': לפי דעתי, זה במצב.

מיכל (מיקי) חיימוביץ': איפה השינוי?

תמר זנדברג: מה לא קשור?

תמר זנדברג: זה אמור להיות המצב.

יעקב מרגי: זה המצב היום.

אוסנת הילה מארק: זה המצב.

יעקב מרגי: אנחנו רוצים לוודא שזה מצב.

יעקב מרגי: זהו.

תמר זנדברג: אבל זה לא קורה.

יעקב מרגי: יש כאלה שרוצים לשמוע את זה לפרוטוקול.

יעקב מרגי: זה קורה.

יעקב מרגי: למה זה לא קורה?

יעקב מרגי: זה קורה.

תמר זנדברג: לא הבנתי.

תמר זנדברג: אבל זה המצב היום והוא לא קורה.

יעקב מרגי: תמר, קבלי תשובה.

רם בן ברק: זה קורה.

רם בן ברק: תמר, לא מקבלים היום אישור - - -

יעקב מרגי: רם, תודה, אני מבקש לא לעזור לי.

יעקב מרגי: מוטי אלקבץ, בבקשה.

מרדכי אלקבץ: כבוד היושב-ראש, נדמה לי שכאילו לא היינו ברורים בישיבה בשבוע שעבר.

מרדכי אלקבץ: אני חושב שהיינו ברורים מאוד.

יעקב מרגי: אז תחזור שוב.

מרדכי אלקבץ: אנחנו חד וחלק מצהירים שאם המדינה תשים את התקציב שאנו דורשים אנחנו לא נתנגד למעבר ללולי חופש וללולי - - -

יעקב מרגי: מעוף.

מרדכי אלקבץ: אנחנו לא נתנגד לזה.

מרדכי אלקבץ: אנחנו נפעל כדי ליישם את זה.

מרדכי אלקבץ: אנחנו דורשים כסף.

מרדכי אלקבץ: אתם צריכים לעזור לנו, לא רק לדבר.

מרדכי אלקבץ: אם רוצים לחסל אותנו היום בישיבה הזאת – תודיעו לנו, אני אחזור לצפון ואני אומר לחברים שם: הכושי סיים את שלו, הכושי יכול ללכת.

מרדכי אלקבץ: ואנחנו נלך, וזה בסדר.

אוסנת הילה מארק: אבל זה בכלל לא הכיוון.

אוסנת הילה מארק: למה אתה אומר את זה?

יעקב מרגי: מוטי, תודה.

מרדכי אלקבץ: אנחנו מותקפים.

מרדכי אלקבץ: יום לפני ישיבה כזאת ישראל היום - - -

יעקב מרגי: מוטי, אל תקרא עיתונים כמוני.

יעקב מרגי: אני לא קורא עיתונים.

יעקב מרגי: תודה.

יבגני סובה: אל תקרא ישראל היום.

יבגני סובה: זה לא עיתון.

יעקב מרגי: תודה.

יעקב מרגי: בבקשה, אדוני.

שמואל לויט: אני מנכ"ל המועצה לענף הלול.

שמואל לויט: אני רוצה לחדד שתי סוגיות: קודם כול המגדלים הם בעד רווחת בעלי חיים, לא רק בגלל רווחת בעלי החיים עצמם, אלא כי הם יודעים שהתפוקה המקסימלית מעוף מגיעה כשיש לו יותר רווחה מקסימלית.

שמואל לויט: לכן להציג את החקלאים כמתנגדים לרווחת בעלי החיים זה לא נכון.

יוראי להב-הרצנו: אף אחד לא מציג אותם ככאלה.

יעקב מרגי: יוראי, לא להפריע.

יעקב מרגי: יוראי, אצלי זה לא ועדה אחרת.

יעקב מרגי: כל אחד מדבר לבד.

יוראי להב-הרצנו: לא, חס וחלילה.

שמואל לויט: שנית, לולים חדשים שמאושרים היום עם תוספות מכסות מאושרות היום הם במרווחים שקבועים בתקנות העתידיות של צער בעלי חיים שעוד לא נקבעו.

שמואל לויט: זאת אומרת לולים נטולי כלובים או לפחות 750 סמ"ר למטילה.

שמואל לויט: זה לגבי הלולים החדשים, וזה כבר קיים היום.

יעקב מרגי: אבו וילן ואסף, בקצרה, ואנחנו ניגשים להקראת התקנות.

יעקב מרגי: כן.

אבשלום וילן: - - שמו כסף, ומי עצר אותו?

אבשלום וילן: המדינה.

אבשלום וילן: אז - - - יקיריי חברי הכנסת, חוזרת אל המדינה.

אבשלום וילן: החקלאים והמגדלים הם לא נגד, הם בעד.

יעקב מרגי: אסף, בבקשה, התייחסות טלגרפית, בבקשה.

אסף לוי: אני מציע שתוך כדי תנועה אני אתייחס לדברים.

יעקב מרגי: אז תתחיל להקריא.

אסף לוי: תודה.

יעקב מרגי: רגע, מרב תורג'מן איתנו?

מרב תורג'מן: כן.

מרב תורג'מן: אולי לפני שאסף יתייחס אני רוצה לומר שבאופן כללי לאור הנחת התקנות שקובעות את המכסות לשנת 2021, כפי שציינת, אכן המשרד ביקש למשוך את התיקון לתקנות המכסות לשנת 2020 והביאו את כל המכסות ל-21', וכללו בתקנות האלה את תוספות המכסות החדשות שהם ביקשו לכלול כתיקון לשנת 20'.

מרב תורג'מן: אוקיי?

יעקב מרגי: כן.

אוסנת הילה מארק: היא מדברת על 100 אלף מכסות?

מרב תורג'מן: לא, אני מדברת באופן טכני.

מרב תורג'מן: על שולחן הוועדה מונחות כרגע שתי תקנות: סט אחד הוא תיקון לתקנות המכסות שנקבעו כבר ביוני לגבי שנת 2020 ולאור הנחת התקנות הקובעות מכסות לשנת 21' המשרד ביקש למשוך את התיקון לשנת 20'.

יעקב מרגי: זאת אומרת שברגע שאנחנו מאשרים את התקנות שהוגשו לנו של 20'-21', אין צורך לדון בתקנות 20' כי הם מכסים אותם.

מרב תורג'מן: אכן.

יעקב מרגי: אוקיי, זאת ההקצאה האחרונה.

יעקב מרגי: ייצא מצב שלא הוקצו מכסות 18', 19', 20'.

יעקב מרגי: תודה.

מרב תורג'מן: אוקיי.

מרב תורג'מן: באשר להערתו של חבר הכנסת יצחק פינדרוס, אכן הוא שוחח איתי באמצעות העוזר שלו.

מרב תורג'מן: הם ביקשו לבצע שינוי בהגדרה של אזור עוטף עזה שמוצע בתקנות.

מרב תורג'מן: הם ביקשו להפנות להגדרה שבחוק סיוע לשדרות וליישובי הנגב המערבי שלמעשה מסמיך את שר האוצר לקבוע בצו יישובים נוספים השוכנים מעבר לשבעה קילומטרים מהגדר.

מרב תורג'מן: אני אזכיר שהחוק הזה נחקק בשנת 2007.

מרב תורג'מן: ואכן, שר האוצר בזמנו קבע צו שהיה רלוונטי להטבות שנקבעו באותו חוק והוא הוסיף רשימה של תשעה יישובים נוספים בצו שנכללו בהטבות שניתנו מכוח אותו חוק.

מרב תורג'מן: אז כמו שאמרתי לחבר הכנסת פינדרוס, אני סבורה שטכנית אפשר להפנות להגדרה של יישובי קו עימות דרומי בחוק, אבל מהותית הצעתי לבחון האם יש רציונל בהרחבת ההטבה לאותם יישובים שנוגעת למכסות ביצים.

מרב תורג'מן: החלטת הממשלה שהתקבלה מכוח ההסמכה בחוק ההתייעלות הכלכלית נקבעה בהתאם לקריטריונים שנקבעו למתן עדיפות לאומית לאזורים מסוימים במדינה.

מרב תורג'מן: לכן כל עוד לא ברור יש צורך לתת העדפה כזאת, והאם הקריטריונים מתקיימים כאן, אז יהיה קושי משפטי להפנות להגדרה הרחבה.

מרב תורג'מן: אני אשמח בכל מקרה גם לקבל את ההתייחסות של משרד החקלאות בעניין.

מרב תורג'מן: אני מציעה לחברי הוועדה לקבל החלטה שמבוססת על אותם נתונים ומידע.

יעקב מרגי: הצדקה ורציונל, נכון?

מרב תורג'מן: כן.

יעקב מרגי: בבקשה, משרד החקלאות, נתחיל מהסוף להתחלה – עם השאלה המהותית ורצינית של היועצת המשפטית של הוועדה.

אפרת ורד: אני עורכת הדין אפרת ורד ממשרד החקלאות.

אפרת ורד: בהתאם לעמדה משפטית שניתנה לנו בעבר ממשרד המשפטים זה שנים רבות כאשר מעוגנת בתקנות הוראה בעניין קביעת מכסות חדשות למבקשים מיישובי עדיפות לאומית, ההפניה היא להגדרות שנקבעו באותן החלטות ממשלה בעניין אזור עדיפות לאומית.

אפרת ורד: להבנתנו, הבקשה לכלול בתקנות הגדרה מחוק הסיוע לשדרות וליישובי הנגב המערבי - -

יעקב מרגי: פינדרוס, אתה לא מקשיב.

יעקב מרגי: זה בשבילך.

יעקב מרגי: ההשקעה הזאת היא שלך.

אפרת ורד: - - נובעת מהרצון לקבוע העדפה לשני יישובים ספציפיים שבעבר ניתנה להם העדפה לפי ההחלטות הכלליות של אזורי עדיפות לאומית.

יעקב מרגי: כמה עופות יש בלולים האלה ביישובים החדשים?

יצחק פינדרוס: לא הבנתי - - -

יעקב מרגי: טוב, תמשיכי בסקירה המשפטית.

אוסנת הילה מארק: היא מדברת על יישובי העוטף.

אפרת ורד: אני אשלים ואחר כך אפשר להתייחס.

יעקב מרגי: היא מדברת על הרציונל אם בכלל צריך ואפשר.

יעקב מרגי: אז תקשיב לה, אחר כך נתווכח.

יבגני סובה: אבל אתה קטעת אותה.

יצחק פינדרוס: אמרת את העמדה שלה, אני אמרתי את העמדה שלה.

יצחק פינדרוס: היא מתנגדת, הממשלה מתנגדת – גמרתי.

יעקב מרגי: אתה לא רוצה לשמוע אותה?

אפרת ורד: לעמדתנו המקצועית, אין הצדקה לקביעה כאמור, מה גם שאותם תושבים מהיישובים האלה יכולים להגיש בקשה למכסות חדשות בהתאם למפת העדיפות הכללית, וההיעתרות לבקשה הזאת תהיה פגיעה בעיקרון השוויון.

קריאה: רגע, היא אמרה שני יישובים.

יעקב מרגי: נווה ובני נצרים.

אפרת ורד: ספציפית לגבי הבקשה לשינוי ההגדרה של עוטף עזה – ההחלטה בעניין קביעת מכסות חדשות לעוטף עזה מעוגנת באותה החלטת ממשלה.

אפרת ורד: לכן התעלמות מאותה החלטת ממשלה היא שגויה, בעינינו.

מרב תורג'מן: אני רוצה להוסיף עוד משהו.

יעקב מרגי: בבקשה, מרב.

מרב תורג'מן: צריך גם לקחת בחשבון שיש מסגרת כוללת של המכסות החדשות, ובהצעת התקנות מדובר ב-160 מכסות חדשות.

מרב תורג'מן: אני מניחה שחלוקה מחדש של המכסות או מתן עדיפות לקבוצה אחת תגרור אחריה שינוי של כל המספרים.

יעקב מרגי: ודאי, ודאי.

יעקב מרגי: לקחנו בחשבון.

יעקב מרגי: לכן כדי לתת פרופורציות – אסף, כמה לולים יש בנווה?

אסף לוי: בנווה הקימו לול משותף של נווה ובני נצרים.

יעקב מרגי: כמה - -

יצחק פינדרוס: אני רוצה לענות גם לך.

יעקב מרגי: רגע, לא, לא.

יצחק פינדרוס: כמה משפחות זה?

יצחק פינדרוס: כמה משפחות יש?

יעקב מרגי: סליחה, לא רוצה לתת לך.

יעקב מרגי: אני באמצע רשות דיבור אז אתה מפריע לי?

יצחק פינדרוס: לא - - -

יעקב מרגי: אני השתקתי אותך אחר כך?

אסף לוי: הם הקימו לול גדול שלדעתי, אם אני זוכר נכון: הם קיבלו חמש מכסות, והם בנו אותו לעשר מכסות ויותר.

יעקב מרגי: כמה זה מכסות?

יעקב מרגי: תסביר לאנשים.

אסף לוי: כרגע יש להם 2.5 מיליון ביצים.

אסף לוי: זאת מכסה לא קטנה של חמש מכסות שהם קיבלו לראשונה ב-2017.

אסף לוי: פעם ראשונה שהשתמשנו בהגדרה של יישובים חדשים, והם קיבלו חמש מכסות.

יעקב מרגי: כמה עופות זה 2.5 מיליון ביצים?

יצחק פינדרוס: כמה משפחות זה?

אסף לוי: בערך 10,000 עופות.

יצחק פינדרוס: כמה משפחות יש שם?

יעקב מרגי: פינדרוס, אתה יודע מה ההבדל ביני לבינך?

יעקב מרגי: אתה לוקח את כל הראות ונחנק.

יעקב מרגי: אני לא רואה ממטר.

יעקב מרגי: אני רוצה להיות ענייני – לתת לוועדה את הנתונים ולשים אותם על השולחן.

יעקב מרגי: אז בוא נשים אותם על השולחן.

יעקב מרגי: למה אתה כועס?

יעקב מרגי: כמה משפחות יש בנווה ובבני נצרים?

אסף לוי: אין לי הנתון הזה.

אסף לוי: אבל זה לא רלוונטי - -

יעקב מרגי: זה לא רלוונטי, אתה צודק.

אסף לוי: זה גם לא רלוונטי כי יש הרבה משפחות, גם ביישובים בצפון וגם - - -

יצחק פינדרוס: מאוד רלוונטי.

יעקב מרגי: אתה יודע מה ההבדל?

יעקב מרגי: המגדלים באביבים, אם אין להם לולים, הם יושבים ולוקחים קופסאות של טבק ונושמים כל היום.

יעקב מרגי: זה מה שיש להם לעשות שם.

יעקב מרגי: ולשמוע את הנקישות של החיזבאללה מתחת לסלע.

יצחק פינדרוס: מה המרחק בין בני נצרים לבאר-שבע?

יצחק פינדרוס: לא לירושלים, לבאר-שבע.

יצחק פינדרוס: מה יש שם באזור לעשות חוץ מטבק?

יעקב מרגי: בנווה ובבני נצרים לא כולם מתעסקים בחקלאות.

יצחק פינדרוס: זאת ההכנסה - - -

יעקב מרגי: הלוואי שהייתי יכול לתת להם.

יעקב מרגי: אני לא אפתח את כל המכסות.

יעקב מרגי: אתה הולך לערוץ אחד בזמן שלא היית פה בתחילת הדיון כשנתנו להם ערוץ יותר מעשי ויישומי בלי לדפוק את כל המכסות.

יעקב מרגי: יש להם 60 יום ללכת, הם מסוגלים להביא את זה.

יעקב מרגי: שינוי בהחלטת הממשלה – לתת להם על שלוש השנים שהם לא קיבלו מכסות, להכניס אותם להגדרה של יישוב חדש.

יעקב מרגי: הם ייכנסו אוטומטית.

יעקב מרגי: למה אני צריך עכשיו לשנות מעשה בראשית?

יעקב מרגי: אני לא מבין אתכם.

יעקב מרגי: עם כל הכבוד, גם אני רוצה - - -

יעקב מרגי: כולם נפגעו בזה שלא החליטו.

יצחק פינדרוס: ברור שנפגעו.

יצחק פינדרוס: אם הם היו יישוב חדש לא הייתה בעיה.

יעקב מרגי: תודה.

יעקב מרגי: אני מבקש להתחיל להקריא את התקנות.

מרב תורג'מן: אני רוצה להוסיף עוד משהו.

יעקב מרגי: מרב, שנייה.

יעקב מרגי: רם בן ברק, בקצרה, בבקשה.

תמר זנדברג: זה לא קורה, רם.

רם בן ברק: זה לא קורה כי המדינה לא נתנה את מה שצריך כדי שזה יקרה.

יעקב מרגי: תמר, הוא יודע שזה לא קורה.

רם בן ברק: זה לא לא קורה בגלל החקלאים, זה קורה בגלל הממשלה.

רם בן ברק: ולכן הממשלה צריכה לעשות תוכנית ולעמוד בה, כולל מנהל מקרקעי ישראל שיפשיר את הקרקעות ויעברו את הוועדות המחוזיות ויבנו את הלולים, וייתנו את הכסף.

רם בן ברק: אחרת זה לא יקרה.

רם בן ברק: דבר נוסף יש פה הסתייגות לגבי התגמול של לולי המעוף בכך שלא יהיו להם מכסות.

רם בן ברק: יש כאן קבוצה אולטרה-קפיטליסטית שרוצה לבטל את התכנון של ענף הביצים, והיא רוצה לעשות את זה דרך האגף של הירוקים או דרך אגף של מי שדואג לרווחת בעלי החיים, ואסור לתת לזה לקרות.

רם בן ברק: בשום פנים ואופן אסור לבטל את התכנון ואסור לתת לאנשים לגדל ללא מכסה.

רם בן ברק: דבר אחרון – צריך לשים לב – ובזה אני פונה אליכם: יש הרבה מאוד מגדלים שחוברים יחד – משכירים את המכסה ויוצרים מצב של תאגידים, של הרבה מאוד שותפים.

רם בן ברק: אנחנו צריכים לראות שהשותפות היא של אחד, שניים, שלושה מקסימום אבל לא לולי ענק.

רם בן ברק: כי בסוף אנחנו רוצים את המשק המשפחתי והמקומות - -

יעקב מרגי: רם, אני לא ברפורמה הזאת.

יעקב מרגי: נגיע לרפורמה – אני אתן לך יום עיון מלא.

יעקב מרגי: אסנת מארק, בבקשה.

אוסנת הילה מארק: אין לי יותר מדי מה להוסיף על כל מה שנאמר כאן.

אוסנת הילה מארק: אני מאוד מחזקת את מה שאמרה טל גלבוע והחבר'ה של יישובי הגדר.

אוסנת הילה מארק: אין ספק שצריך לתקן את התקנה שאנחנו מדברים עליה בסעיף 2, שכל מי שיבנה ויגיש היתר ללולים חדשים יגיש את זה ללולי חופש ללא כלובים.

אוסנת הילה מארק: זאת בשורה, ואנחנו מתקדמים.

יעקב מרגי: אסף, בבקשה, תקריא.

אסף לוי: תקנות המועצה לענף הלול (כללים בדבר מכסות לייצור ביצי מאכל לשיווק בשנת 2021), התשפ"א-2020

יעקב מרגי: הערות לסעיף ההגדרות, אם יש.

שמואל לויט: כן.

יעקב מרגי: מה שונה ממה שהיה קיים?

יעקב מרגי: בבקשה, קח את ההימור.

יעקב מרגי: אני עוקב.

יעקב מרגי: אם זה לא יהיה - - - בסיבוב הבא לא תקבל התייחסות.

שמואל לויט: אני מנסה בתור אלה שמיישמים בסוף את התקנות.

יעקב מרגי: בבקשה, אדוני.

יעקב מרגי: תציג את עצמך לפרוטוקול.

שמואל לויט: שמואל לויט, מנכ"ל המועצה לענף הלול.

שמואל לויט: בתור אלה שמיישמים את התקנות אחר כך בפועל - -

יעקב מרגי: על איזו הגדרה אתה מדבר?

יעקב מרגי: יש אתר חדש, למה צריך מגדל חדש?

שמואל לויט: אתר זה לולים.

שמואל לויט: מגדל זה מגדל.

קריאה: זה לא אותו דבר.

מרב תורג'מן: בתקנות יש התייחסות לשנה שבה ניתנה לו המכסה.

מרב תורג'מן: למה צריך להגיד "מגדל חדש"?

מרב תורג'מן: אפרת, את יכולה להתייחס לזה, בבקשה?

יעקב מרגי: היא הסכימה איתך.

אפרת ורד: אני מסכימה איתך.

יעקב מרגי: תודה.

יעקב מרגי: עוד הערות להגדרות?

יעקב מרגי: אם לא אנחנו ממשיכים לסעיף הבא.

מרב תורג'מן: אדוני, אני מציעה שתעלה להצבעה לפני ההתקדמות בהקראה.

יעקב מרגי: לא, אני אצביע אחר כך במרוכז.

מרב תורג'מן: אוקיי, סליחה.

יעקב מרגי: בבקשה, אסף, המשך הקראה.

אסף לוי: תודה, כבודו.

אסף לוי: הסעיף הזה כולל הגדלה - -

יעקב מרגי: מאחר שנתקעת – 2,440 מיליון.

יעקב מרגי: זאת אומרת - -

אסף לוי: זה 2.440 מיליארד.

אסף לוי: הסעיף הזה כולל תוספת של 110 מיליון ביצים כדי להוסיף את כל התוספות שאנחנו נותנים בשנת 2021.

יעקב מרגי: יש הערות לסעיף 2?

יעקב מרגי: אין הערות.

יעקב מרגי: אנחנו מתקדמים.

יעקב מרגי: סעיף 3, בבקשה.

יעקב מרגי: הערות לסעיפים 3, 4.

שמואל לויט: יש הערה רק ל-4.

יעקב מרגי: בבקשה, אדוני.

שמואל לויט: ב-30 השנה האחרונות תוספות המכסות האישיות מפורטות בסעיף 4 שזה מכסות קבועות.

שמואל לויט: עמדתנו היא שמה שהופיע היום בסעיף 8 כמכסות זמניות צריך להופיע פה בסעיף 4 כמכסות קבועות.

יעקב מרגי: עוד הערות?

יעקב מרגי: יש לך התייחסות, אסף?

אסף לוי: כן, כבודו.

אסף לוי: אכן זה היה בעבר.

אסף לוי: לא ניתנו תוספות מ-2018, וב-2019 כשרצינו לתת תוספת זה כבר הופיע בסעיף 8.

אסף לוי: לצערנו, גילינו שאנשים שמקבלים תוספת מכסה כדי שמכסתם תגדל והם יתפרנסו יותר, מתפרנסים ממכירת המכסה.

אסף לוי: לכן אנחנו מבקשים כאן לקבוע שהתוספת תהיה תוספת זמנית שתהפוך לקבועה בשנה העוקבת לאחר שהמגדל גידל את התוספת הזאת צמוד למכסתו.

אסף לוי: מטרתנו שהתוספת הזאת תהיה קבועה,.

אסף לוי: רק הפרקטיקה שבחרנו היא פרקטיקה שהמכסה קודם נקבעת כזמנית ואי אפשר למכור אותה, ולאחר שהוא ייצר אותה צמוד למכסתו בלול שהוא מייצר את מכסתו, היא תהפוך מיד לקבועה בשנה העוקבת.

יעקב מרגי: אתה יודע לומר לי אם כל המגדלים מגדלים את מלוא המכסות?

אסף לוי: שוב, סליחה?

יעקב מרגי: לא הייתי ברור?

אסף לוי: לא שמעתי.

יעקב מרגי: המכסות שהוקצו עד היום – המגדלים מגדלים - -

אסף לוי: כן.

יעקב מרגי: מוטי, בבקשה.

מרדכי אלקבץ: קודם כול זה לא נכון.

מרדכי אלקבץ: לא כולם מגדלים.

מרדכי אלקבץ: יש כאלה שאין להם מקום אז הם לא מגדלים.

מרדכי אלקבץ: דבר שני - -

אסף לוי: אז למה לתת להם תוספת?

יעקב מרגי: שנייה.

יעקב מרגי: אסף.

מרדכי אלקבץ: אני אסביר לך גם למה.

יעקב מרגי: יש לי תחושה שאתה ומולי לא רוצים את התקנות.

יעקב מרגי: זאת התחושה שלי, אם מולי הבין.

יעקב מרגי: אם הוא לא הבין אני אסביר לו בפרקטיקה של השנים שלו.

אסף לוי: בפעם הבאה אני אוציא את עצמי.

מרדכי אלקבץ: כבוד היושב-ראש, אולי אסף יגיד כמה כאלה מכרו את התוספת, ואם אני רוצה להתחכם – מי אמר שאני מוכר את התוספת ולא את הבסיס?

מרדכי אלקבץ: הרי אף אחד לא יכול לצבוע את זה.

מרדכי אלקבץ: אז זאת סתם אמירה שאין לה בסיס.

רם בן ברק: מוטי, אבל אתה מבין - -

מרדכי אלקבץ: כן, אני מבין.

רם בן ברק: אתה מבין שיש בעיה עם זה שאנחנו עושים תקנות כדי לעודד את המשק המשפחתי ובסופו של דבר אנשים מוכרים את המכסה שלהם למגדלים אחרים.

רם בן ברק: עכשיו אני מפחד שיהיה מצב שהם יעזבו רק בשביל - -

יבגני סובה: אם אתה מוכר מכסה זה לא נחשב חדש?

יעקב מרגי: יש הערות נוספות לסעיף 3 ו-4 לאורחים בזום?

יעקב מרגי: אם אין הערות ספציפיות ל-3 ו-4 אני עובר לסעיף 5.

אלי מורגנשטרן: יש לי הערה.

אלי מורגנשטרן: אני אלי מורגנשטרן מאגף תקציבים.

יעקב מרגי: איזו הערה?

אלי מורגנשטרן: הערה לסעיפים 2 ו-3.

אלי מורגנשטרן: ניסיתי להצביע כמה פעמים.

יעקב מרגי: אז תקבל את הזכות בגלל שלא הייתה לך אפשרות.

יעקב מרגי: בבקשה, אדוני.

אלי מורגנשטרן: אני רוצה להציע שבסעיף 2 יתוסף המשפט בסוף הסעיף שלולי חופש ולולי מעוף לא יימנו לעניין המכסה הזאת, ולהוסיף תקנה בין 2 ל-3 שבתקנה 4 יבוא: "למעט בלולים ללא כלובים אשר לא יימנו במכסה זו".

יעקב מרגי: אלי, אתה רוצה שאני אגיד לך מה אני חושב באמת?

יעקב מרגי: אני אגיד לכם מה אני חושב: כל עוד אתם באוצר לא תיענו לדרישה שלנו לשפות אתה לא בר שיח בדיון הזה.

קריאה: זה חיסול התכנון.

יעקב מרגי: יש לך אפשרות להגיד לשר האוצר למשוך את התקנות.

אלי מורגנשטרן: כבוד היושב-ראש, אנחנו הצענו מספר פעמים - -

יעקב מרגי: לא הצעתם כלום, לא עשיתם כלום למען זה.

יעקב מרגי: תודה.

יעקב מרגי: תעשה לי טובה אל תתחכם איתי בדיונים הבאים, אלא אם כן יש לך הערה מהותית.

יעקב מרגי: הערה מהותית אני מוכן לשמוע.

יעקב מרגי: את השקפת העולם שלכם באוצר לגבי התכנון – לא בדיון הזה.

יעקב מרגי: תודה.

יעקב מרגי: כשנעשה דיון של שולחן עגול אני מוכן לשמוע את העמדה שלכם.

אלי מורגנשטרן: אני מבקש שלפחות תיתנו לי לענות.

יעקב מרגי: תודה.

יעקב מרגי: סעיף 5, בבקשה.

אמנון קרן: כבוד היושב-ראש, אני אשמח - -

יעקב מרגי: בבקשה, כן.

יעקב מרגי: מי זה "אני אשמח"?

אמנון קרן: עורך דין אמנון קרן.

יעקב מרגי: ל-3 ו-4 בלבד.

אמנון קרן: אני לא הספקתי לדבר על סעיף 2.

יעקב מרגי: 4-1, בבקשה.

אמנון קרן: כל שנה המכסה הארצית מאריכה בעודף משמעותי לעומת גובה הייצור בפועל.

אמנון קרן: נשמח לקבל הסבר ממשרד החקלאות מדוע מגדילים את המכסה כאשר גם הייצור בשנה זאת צפוי להיות נמוך יותר מהמכסה של שנה שעברה.

יעקב מרגי: תודה.

יעקב מרגי: הערות נוספות?

אלעד מלכא: אדוני היושב-ראש, אפשר להעיר בבקשה?

יעקב מרגי: לאיזה סעיפים?

אלעד מלכא: אני אלעד מלכא מהאינטרס שלנו.

יעקב מרגי: לאיזה סעיפים אתה רוצה להעיר?

אלעד מלכא: לסעיף 4.

יעקב מרגי: בבקשה, אדוני.

אלעד מלכא: בסעיף 4 יש תקנה שמאפשרת ללולים חדשים בקווי גבול הצפון לקבל מכסות חדשות בתנאי שביישוב יש 50 בעלי מכסה קיימים.

יעקב מרגי: זה ב-4?

יעקב מרגי: זה ב-4?

יעקב מרגי: תודה, תנתקי אותו.

מרב תורג'מן: זה לא 4.

יעקב מרגי: תנתקי את אלעד מלכא.

יעקב מרגי: אנחנו משקיעים בדיון הזה – אל תעבדו עלינו.

יעקב מרגי: אני מוכן להקשיב לך לכל טענה בכל התקנות.

יעקב מרגי: כשאני אומר ל-4, תגיד לי ל-4.

יעקב מרגי: סעיף 5, בבקשה.

אלעד מלכא: אם טעיתי בסעיף אז אני מתנצל.

יעקב מרגי: אז תתנצל בסעיף הבא בדיון הבא.

יעקב מרגי: סעיף 5, בבקשה.

יעקב מרגי: תודה.

יעקב מרגי: הערות לסעיף 5, בבקשה.

שמואל לויט: נלך לפי הסדר, זה סעיף ארוך מאוד.

שמואל לויט: נתחיל בפסקאות של קבוצות המגדלים שמקבלות תוספות.

יעקב מרגי: תאמר מספר.

שמואל לויט: סעיף (א)(7) לגבי ההקצאה במכסה של המגזר הלא יהודי.

שמואל לויט: כפי שבמגזר היהודי לא יכולים לבקש מבעל נחלה מכסה גם מהבעל וגם מהאישה אנחנו ממליצים שתהיה הגבלה שרק אחד מאותה משפחה - -

יעקב מרגי: אני מתנגד.

יעקב מרגי: כשנגיע למצב ריאלי ואידיאלי שם נכניס מגבלות.

יעקב מרגי: אנחנו עדיין לא שם בכלל.

יעקב מרגי: המכסות במגזר הערבי עדיין קיבלו את מה שהם צריכים לקבל.

יעקב מרגי: בואו לא נתחיל לשים עכשיו מגבלות.

שמואל לויט: מבחינת הכמות הכוללת אין בעיה, שיישאר 15 מכסות.

שמואל לויט: אבל שלא ייווצר מצב ששניים מאותה - -

יעקב מרגי: לא מממשים שם.

שמואל לויט: מממשים.

יעקב מרגי: לא מממשים.

יעקב מרגי: אני אומר לך, אל תתווכח איתי.

שמואל לויט: טוב.

יעקב מרגי: אסף, תתקן אותי בסוף.

יעקב מרגי: הערות נוספות, בבקשה.

שמואל לויט: בסעיף (ב) שבא אחרי (8) – "על אף האמור ברישא" – אנחנו מציעים שיהיה כתוב במקום "למגדל פטם" שיהיה "לבעל משק לייצור פטמים או למגדל פטם".

יעקב מרגי: מה ההבדל?

שמואל לויט: מגדל פטם זה מי שממשיך לגדל עד היום בהגדרות, ובעל משק לייצור פטמים זה מי שהפסיק לגדל ב-2018.

שמואל לויט: נוצר מצב שהתקנות האלה שהיו ב-2018 רצו מבחינה וטרינרית – ואנחנו תמכנו בעניין הזה – שמי שמגדל פטם בתוך קבוצת לולי הטלה יפסיק לגדל.

יעקב מרגי: הבנתי.

יעקב מרגי: תקבל התייחסות.

יעקב מרגי: הלאה, הערות נוספות, בבקשה.

שמואל לויט: בסעיף (ג) להוריד את פסקה (2), כמובן.

יעקב מרגי: תרשום.

שמואל לויט: לכן אנחנו חושבים שצריך להוריד את המגבלה שזה רק בעוטף עזה.

שמואל לויט: גם פה אנחנו רוצים להוריד את החלק "בעלות בלול היא של כל המגדלים המייצרים בו" כי בוודאי שכשעין יהב בא לחצבה הוא לא יכול להוכיח בעלות בחצבה על הקרקע שם.

מרדכי אלקבץ: זה לא הרחבה של הלול.

מרדכי אלקבץ: לפני כשנה נדרשנו להתאים את שטח הגידול של העוף ל-350 מינימום.

מרדכי אלקבץ: המצב הקודם היה שלא הקפדנו והיום אנחנו מאוד רוצים; אלא שלא כל אחד יכול לגדל את מכסתו בלי שנשפר את הלול הישן.

מרדכי אלקבץ: אנחנו נעמוד בדרישה - -

יעקב מרגי: של 350.

מרדכי אלקבץ: נכון.

יעקב מרגי: בשלב ראשון.

מרדכי אלקבץ: כמובן.

מרדכי אלקבץ: עד היציאה החוצה.

שמעון ביטון: בלולים הישנים.

מרדכי אלקבץ: בלי לשים את הנושא של ההטלה של הלול ללא הרחבה של הלול אנחנו לא נוכל לעמוד בדרישות צער בעלי חיים.

יעקב מרגי: תודה.

יעקב מרגי: אסף, תתייחס לטענות.

יעקב מרגי: עוד הערות?

שמואל לויט: אני לא סיימתי.

יעקב מרגי: חייב לסיים?

שמואל לויט: חייב.

יעקב מרגי: בבקשה.

יעקב מרגי: לי יש מלאי של ביצים במקרר, אין לך מה לדאוג.

יעקב מרגי: קח את כל הזמן שלך.

יעקב מרגי: רק קח בחשבון שהוועדה לא עובדת אצלך, והשבוע הבא כולו לפריסת הסיבים האופטימיים בוועדת הכלכלה.

יעקב מרגי: היום אין מקצה שיפורים, זה ייגמר היום.

יעקב מרגי: אם לא ייגמר חפשו בשביעיות.

יצחק פינדרוס: בעיקר אלה שיש להם, יהיה להם עוד.

שמואל לויט: בסעיף משנה (3) אחרי כן אנחנו רוצים להוריד את המילים: "יוצרו בלול פטמים בשנת התכנון או בשנת התכנון הקודמת", ואנחנו שוב רוצים לשנות במקום 10 ל-20, ו"הכול אם שיעור המגדלים מהאישור - - - שייצרו באותו לול לא יפחת מ-50%".

יעקב מרגי: אסף, למה לא נתת לו לנסח את כל התקנות?

שמואל לויט: לא ישבו איתנו.

יעקב מרגי: לא חבל לך?

יעקב מרגי: אני אומר בציניות.

יעקב מרגי: אני לא אתן לך ככה.

יעקב מרגי: התקנות היו אצלך, הן לא שונות מ-2020.

יעקב מרגי: הן ישבו אצלך, יכולת לשלוח הערות.

שמואל לויט: שלחנו.

שמואל לויט: כל ההערות נשלחו.

יעקב מרגי: אז לא התייחסו.

יעקב מרגי: סימן שכנראה לא הולכים לתקן אותן.

יעקב מרגי: בגמרא לומדים שכשיש קושייה אדם לא מת מקושייה.

שמואל לויט: בשביל זה יש ועדת כלכלה, כדי לשאול.

יעקב מרגי: בבקשה, אני נותן לך שתיים, שלוש דקות כדי לגמור את הטענות שלך.

יצחק פינדרוס: את ההסתייגויות שלי אתה רוצה רשום?

יעקב מרגי: תגיש אותן.

תמר זנדברג: מצאת למי להגיד את זה.

שמואל לויט: הערה אחרונה לסעיף הזה.

יעקב מרגי: זאת הערה אחרונה לסבב הזה.

יעקב מרגי: יש עוד אחרים, אתה לא בן יחיד.

שמואל לויט: חס וחלילה.

שמואל לויט: בסעיף (ז)(1) אנחנו מבקשים שתיקבע הגבלה כפי שהייתה מקובלת בכל השנים הקודמות שלא תהיה מיוריזציה של כמות מכסות מאותו יישוב, ולהוסיף מגבלה שלא יוקצו מכסות חדשות למגדלים חדשים בשיעור הגבוה יותר מ-35% מכלל המשק.

שמואל לויט: זה היה בעבר בשנים הקודמות.

יעקב מרגי: זה נוגד את דברי הפתיחה שלנו שאנחנו הולכים לעודד מגדלים חדשים בתנאים חדשים.

יעקב מרגי: אני לא רוצה להגביל.

יעקב מרגי: תודה.

יעקב מרגי: הערות נוספות, בבקשה.

שמעון ביטון: תודה, אדוני היושב-ראש, בסעיף (2) בחלוקה של 25 מכסות בעדיפות לאומית: "ובלבד שלא נקבעה להם או לבני זוגם בעבר מכסה לייצור פטמים".

שמעון ביטון: היום אין מכסה לייצור פטמים, ואני מבקש שגם משרד החקלאות ימליץ ויתמוך בביטול ההגבלה הזאת של ייצור פטמים - - -

רם בן ברק: או שיחזיר את המכסה ואז יהיה בסדר.

יעקב מרגי: אנחנו יודעים את הרציונל, רם.

יעקב מרגי: חבל להתעכב על זה.

אוסנת הילה מארק: כן, אבל - -

יעקב מרגי: אוסנת, תני לו לגמור ואחר כך תדברי.

שמעון ביטון: זה לא העניין של הסעיף הזה אלא העניין שהציגו מולי וגם מוטי – הרחבה של לול.

שמעון ביטון: אנחנו רוצים להיצמד וליישם את הדרישות - -

יעקב מרגי: מוטי אמר את זה.

יעקב מרגי: תודה.

יעקב מרגי: התייחסות נוספת לתקנות.

יעקב מרגי: לא לענות לו.

טל גלבוע: אם מציבים לול פטמים ללול מטילות זה צריך לעמוד בסטנדרטים של לול חדש.

יעקב מרגי: ודאי.

טל גלבוע: המינימום הוא 750 - - -

אוסנת הילה מארק: אין בעיה.

טל גלבוע: אין בעיה - - -

יעקב מרגי: אני שמח שאותה תקנה אחד מבין ככה ואחד מבין ככה.

יעקב מרגי: סימן שצריך הכרעה.

יעקב מרגי: תודה.

יעקב מרגי: הערות נוספות לאורחים בזום.

לאה יוגב: שלום.

לאה יוגב: אני לאה יוגב, אני נציגת מגדלים במועצת הלול.

לאה יוגב: אני מודה לוועדת הכלכלה שמאפשרת להציג את עמדתנו.

לאה יוגב: אני מבקשת להעלות סוגיה שראוי שכל הוועדה - -

יעקב מרגי: לא שומעים אותך.

יעקב מרגי: מישהו אחר שבינתיים שומעים אותו?

אלעד מלכא: אפשר, אדוני היושב-ראש?

יעקב מרגי: בבקשה, מי זה?

אלעד מלכא: אלעד מלכא, האינטרס שלנו.

אלעד מלכא: הפעם זה על סעיף 5.

יעקב מרגי: בבקשה.

אלעד מלכא: סעיף (א)(2) מגביל מכסות אישיות ליישובים באזורי עדיפות לאומית בתנאי שכבר יש שם 50 בעלי מכסה.

אלעד מלכא: אם רוצים לעודד מגדלים חדשים, כפי שהיושב-ראש אמר, זה נראה לי קריטריון מיותר שרק מקשה על לולנים חדשים להיכנס לענף.

יעקב מרגי: נשמע התייחסות.

יעקב מרגי: הערות נוספות?

לאה יוגב: אני יכולה להמשיך?

יעקב מרגי: גברתי, תחזרי, בבקשה.

לאה יוגב: אני מבקשת להעלות כאן סוגיה שראוי שהוועדה תדע אותה.

לאה יוגב: השירותים הווטרינריים – מהחלת תנאים נאותים וראויים לשדרוג המשק המשפחתי – שאפשר לעשות אותם בנחלה המשפחתית – מאחר שהם ראו שזה אפשרי במשק המשפחתי הם המציאו גזרה שנקראת "מרחק 300 מטר".

לאה יוגב: אלא שעל-פי הדוחות הווטרינריים, בלולים הכי מבוקרים, מבודדים ומצוידים מבחינה ביולוגית ווטרינרית, שם התחוללו כל המגפות וההשמדות של מיליוני עופות.

לאה יוגב: השירות הווטרינרי מציין בדוחות שלו שהמחלות מגיעות מנדידה של ציפורים.

לאה יוגב: אין פיזית אפשרות לעצור נדידה.

יעקב מרגי: תודה.

יעקב מרגי: הערות נוספות?

תמיר גשן: אני מנהל השירותים הווטרינריים.

תמיר גשן: אני מבקש להתייחס.

לאה יוגב: אני מבקשת לסיים את דבריי.

יעקב מרגי: תודה, גברתי, סיימת את דברייך.

יעקב מרגי: הבנו.

יעקב מרגי: תמיר גשן, בהמשך.

יעקב מרגי: לא עכשיו.

יעקב מרגי: הערות נוספות?

אמנון קרן: אני עורך דין אמנון קרן, הקליניקה לצדק סביבתי לזכויות בעלי חיים באוניברסיטת תל-אביב.

אמנון קרן: הסעיף שנוגע למכסות חדשות למגדלים חדשים שנכנסים לענף זה, לכל הפחות, צריך להיות הסעיף שבו התמריצים קיימים וקובעים מדיניות שמתגמלת הקמה של לולים ללא כלובים.

אמנון קרן: זה לא מה שקיים פה כרגע.

אמנון קרן: תחת זה אנחנו רואים סעיפים שמאפשרים לגדל תרנגולות בכלובים של 350 סנטימטר – פחות ממשבצת של 20X20 ס"מ.

אמנון קרן: זה תת תקן שלא קיים בעולם במקומות שהסדירו את הנושא הזה.

אמנון קרן: משרד החקלאות עצמו ביקש כבר לפסול אותו בעבר, ועכשיו מבקשים לתגמל אותו.

יעקב מרגי: משפט סיכום, אדוני.

אמנון קרן: העדפה של 30% לולים ללא כלובים זה רק בתרחיש הלא סביר בעליל שבו יהיה עודף של ביקוש על היצע.

אמנון קרן: זה לא קרה מ-2018 עד היום.

אמנון קרן: גם 10 מכסות חדשות מתוך 160 לולים ללא כלובים באזור גאוגרפי מוגבל זה התמריץ היחידי האמיתי שקיים במכסות האלה ללולים ללא כלובים.

אמנון קרן: 10 מכסות חדשות מתוך 160 זה מעט מדי.

יעקב מרגי: תודה.

יעקב מרגי: 30% זה מעט מדי.

יעקב מרגי: אתה צודק.

יעקב מרגי: תודה.

אמנון קרן: - - -

יעקב מרגי: תודה.

אמנון קרן: - - -

יעקב מרגי: תודה.

אמנון קרן: - - - פשוט התרחיש של 30% זה לא נכון.

יעקב מרגי: תודה.

יעקב מרגי: תפסיק אותו, בבקשה.

יעקב מרגי: מיקי חיימוביץ', בבקשה.

יעקב מרגי: אני אוהב ששומעים אותי בפעם הראשונה והשנייה, לא מעבר לזה.

מיכל (מיקי) חיימוביץ': אדוני היושב-ראש, אני רוצה להפנות אתכם לסעיף 5(א) שוועדת המכסות תקבע עד 160 מכסות אישיות.

מיכל (מיקי) חיימוביץ': שמענו פה הסכמה גם של המגדלים שכל מכסה חדשה תהיה בלול מעוף או בלול חופש.

מיכל (מיקי) חיימוביץ': למה שלא יהיה כתוב כאן בצורה מפורשת שהמכסות החדשות האלה יהיו רק בלולי מעוף או חופש?

יעקב מרגי: בסוף הקראת התקנות נשמע הבהרה חד-משמעית של המשרד איפה זה מופיע.

יעקב מרגי: אני אדרוש את זה.

מיכל (מיקי) חיימוביץ': כי זה לא כתוב.

יעקב מרגי: נכון.

יעקב מרגי: אני חושב שזה כתוב.

יעקב מרגי: אם לא נשמע את זה בסוף.

יעקב מרגי: אני לא מפספס את זה.

הילה קרן: אפשר - - - סעיף 5, בבקשה?

יעקב מרגי: האחרונה שתתייחס לסעיף 5, בבקשה.

הילה קרן: אני מעמותת אנימלס.

הילה קרן: תקנה 5 נוגעת למכסות ללולים חדשים, כלומר לולים שייבנו עם או בלי קשר לרפורמה – זה הון פרטי – בין יהיה סיוע ממשלתי ובין לא יהיה סיוע ממשלתי.

הילה קרן: בתקנות יש כל מיני קריטריונים לחלוקה של המכסות, ובהם צריך להיות גם קריטריון של צער בעלי חיים.

הילה קרן: להתנות את התוספת ללולים חדשים בכך שהם יהיו ללא כלובים זאת לא בקשה גדולה - -

יעקב מרגי: תודה, תודה.

יעקב מרגי: אני אוהב לשמוע פעם אחת.

יעקב מרגי: אמרנו זאת, לא לכלות את זמננו.

הילה קרן: - - -

יעקב מרגי: תשתיק אותה.

יעקב מרגי: אמרנו זאת 20 פעם.

יעקב מרגי: אני מקווה שנקבל הבהרה בסוף הדיון גם על זה.

יעקב מרגי: בבקשה, תקריא את סעיף 6.

אסף לוי: שאלות על 6?

אסף לוי: אני ממשיך.

יעקב מרגי: גמרת את 6?

אסף לוי: כן.

יצחק פינדרוס: תגיד לי, כתוב השם של העמותה שמנהלת את בית הספר החקלאי או זה לא בתקנות?

אסף לוי: התקנה הזאת קיימת, ולצערי, אף אחד לא מממש אותה, ואנחנו עדיין מאפשרים את זה.

אסף לוי: כי היא קיימת מ-2018 ולא הגישו.

יצחק פינדרוס: אף אחד לא הגיש?

אסף לוי: לא הגישו.

אסף לוי: זה לא תפור לאף אחד.

יצחק פינדרוס: - - - אף אחד לא הגיש לך את זה.

אסף לוי: נכון.

מרב תורג'מן: לדעתי, היא קיימת אפילו לפני 2018.

מרב תורג'מן: זה כל שנה חוזר, מכסה מיוחדת שחברי הכנסת התבקשו בזמנו לתת לבתי ספר מקצועיים ללימודי חקלאות במטרה לסייע וללמד תלמידים חדשים.

מרב תורג'מן: זה מה שידוע לי.

יעקב מרגי: ודאי.

יעקב מרגי: כי בית ספר לא יכול להחזיק לולים בלי אישור.

יעקב מרגי: חייבים לתת להם - - -

יצחק פינדרוס: הוא אומר שזה לא קיים.

יעקב מרגי: זה לא קיים?

יצחק פינדרוס: זאת תקנה שנמצאת אבל לא מתקיימת.

יעקב מרגי: אבל אם ירצו?

יצחק פינדרוס: היא אומרת שלא.

אסף לוי: יש בתי ספר, אין ביקוש.

אסף לוי: אני לא יכול להכריח.

יצחק פינדרוס: כן, כן, אמרתי – לא קיים.

יצחק פינדרוס: לא אמרתי שבית הספר לא קיים.

יצחק פינדרוס: הוא לא קיים.

יעקב מרגי: נראה.

יעקב מרגי: אם ירצו.

יעקב מרגי: זה לא יעכב אותנו עכשיו.

יעקב מרגי: נעשה דיון משולב על 6 ו-7.

יעקב מרגי: תקריא את 7.

יעקב מרגי: נוסיף גם את הסעיף הזה בתוספות ונדון על כל סוגיית המכסות ביחד.

שמעון ביטון: בואו נתייחס לזה, לא?

יעקב מרגי: לא.

יעקב מרגי: 6, 7, ו-8 זה עניין אחד.

יעקב מרגי: נדון בהם.

יעקב מרגי: כי אני מכיר כאלה שלא מבינים.

יעקב מרגי: אחד יחזור על השני.

יעקב מרגי: בבקשה, סעיף 8.

אסף לוי: אדוני, אפשר לעצור ולתת פתיח לפני הסעיף הבא?

יעקב מרגי: לא.

יעקב מרגי: תגמור את (ז).

אסף לוי: אנחנו רוצים להציע נוסח אחר כדי לענות על בקשה של בעיה שנוצרה.

יעקב מרגי: איזו בעיה?

אסף לוי: הערה שהעירו.

אסף לוי: יכול להיות שמהנוסח לא הובן שלכולם נקבעת תוספת מכסה גם אם הם לא עומדים בתנאים שקבועים באותה תקנה.

אסף לוי: כפי שהבהרנו לכבודו, בכוונתנו שהמכסה תיקבע לכולם, רק היישום שלה יהיה תלוי בתנאי.

אסף לוי: לכן, מרב, אנחנו מתנצלים - -

מרב תורג'מן: אני שומעת, ואני מנסה להבין על איזה סעיף אתם מדברים.

אסף לוי: אנחנו מדברים על סעיף (ז).

אסף לוי: אנחנו מנסים לשנות קצת את הנוסח כדי שיהיה ברור שהמכסה נשמרת לכולם.

אסף לוי: כי היא נשמרת לו בזמן שהוא יעבור.

אסף לוי: היא נשמרת לו, זה מה שחשוב.

אסף לוי: אין לי בעיה להישאר עם הנוסח הקיים, כבודו.

יעקב מרגי: אסף, תקרא את (ז) ותשמע פעם אחר פעם לעצות של יושב-ראש ועדה.

יעקב מרגי: חשבתי שאתה הולך להציע לי משהו - - - תגמור את זה ותסביר עליו.

יעקב מרגי: בבקשה.

יעקב מרגי: תקשיבו היטב, מי ששאל.

יעקב מרגי: עכשיו תסביר מה שרצית להסביר.

אסף לוי: אנחנו הבנו שמאחר שהיה כתוב "תוספת לפי תקנת משנה (ה)ו-(ו) תיקבע אך ורק למגדל אשר ייצר את מלוא מכסתו בלול", הבנו שהמילה "אך ורק" יוצרת אי ודאות לגבי אלה שלא יכולים לממש את מכסתם.

יעקב מרגי: למה הם לא יכולים לממש את מכסתם?

אסף לוי: אנחנו לא רוצים להגדיל את הצפיפות בלולים הקיימים.

אסף לוי: אני רוצה להדגיש ולומר שהסמכות של השירותים הווטרינריים ללא קשר לתקנה פה נתונה להם, וגם אם זה יימחק מפה לא יינתן היתר אכלוס לתוספות אם זה לא יתאפשר.

אסף לוי: אנחנו רק רצינו ליצור אחידות בין תקנות שלא מאפשרות לבין תקנות שנותנות; שלא יבואו אלינו בטענות ויגידו – מצד אחד אתם לא מאפשרים, מצד אחד אתם נותנים לי תוספות, ואז יגררו אותנו לבתי משפט.

אסף לוי: לכן רצינו ליצור אחידות בין מה שהשירותים הווטרינריים יכולים מכוח סמכותם לבין התוספת הזאת.

יעקב מרגי: אתה יודע מה ההבדל בין חכם לפיקח?

אסף לוי: כן.

יעקב מרגי: זה מה שקרה לכם פה.

יעקב מרגי: בבקשה, מרב.

מרב תורג'מן: אני מבינה שאתם רוצים להוריד את המילה "אך ורק", אבל ברגע שתוריד אותה ותשאיר "למגדל אשר ייצר את מלוא מכסתו" זה עדיין לא מספיק.

מרב תורג'מן: אולי צריך לומר: שייצר או שלא יתאפשר לו לייצר את מכסתו".

אסף לוי: לא, יש לנו עוד נוסח שלא הקראתי.

יעקב מרגי: מה הנוסח שאתה מציע?

אסף לוי: הנוסח שאנחנו מציעים זה לקרוא את הפתיח של סעיף (ז) ככה: "מגדל שנקבעה לו תוספת לפי תקנת משנה (א) או (ו) יהיה רשאי לייצר את מכסה זו אך ורק עם מלוא מכסתו".

אסף לוי: כלומר היא נקבעת לו אבל הוא יהיה רשאי לייצר רק אם הוא עומד בתנאים.

שמעון ביטון: למה אתה מכניס את התנאים עכשיו?

שמעון ביטון: זה לול ישן.

שמעון ביטון: הוא לא יעמוד בדרישות.

יעקב מרגי: אז חכה, סליחה.

שמעון ביטון: אני רוצה להתייחס, בבקשה.

יעקב מרגי: עזוב את שינוי הנוסח.

יעקב מרגי: אם אתה מבהיר שעשיתם זאת - -

תמר זנדברג: זה אני ואתה מצביעים, אדוני היושב-ראש?

יעקב מרגי: מי אמר לך שמצביעים?

יעקב מרגי: חכי, למה את ממהרת, תמר?

תמר זנדברג: אה, סליחה, לא ראיתי אותך.

תמר זנדברג: שלושתנו?

יעקב מרגי: מי אמר לך?

יעקב מרגי: יש פה לחצן מצוקה.

יעקב מרגי: אני לוחץ וכולם באים.

תמר זנדברג: אבל כבר לחצו עליו כמה פעמים היום, באו והלכו.

יעקב מרגי: אני לוחץ על לחצן מצוקה וכולם באים.

יעקב מרגי: אני מבין שהמגדלים רוצים שלא תגביל אותם.

יעקב מרגי: מצד אחד אתה אומר שגם אם לא תגביל אותם השירותים הווטרינריים - - - בסדר, חכה.

קריאה: כי זה לא מה שאנחנו - - -

יעקב מרגי: רגע.

יעקב מרגי: אתה אומר שהשירותים הווטרינריים לא יאשרו את האכלוס גם אם התנאי הזה של 9(ב)(4)(ב), נכון?

אסף לוי: לא.

אסף לוי: סעיף 9(ב)(4)(ב) זה רק ללולים חדשים שכבר מראש היו אמורים לעמוד ב-750 סמ"ר ושיהיה להם רישוי עסקים.

אסף לוי: בתקנה הזאת אנחנו במיוחד מפרידים בין הלולים הוותיקים לבין לולים חדשים שאמורים לעמוד ברישוי עסקים כי לא רצינו שיהיה down grade.

אסף לוי: כי אם לא היינו מוסיפים את זה היה ניתן להבין שגם הלולים החדשים יכולים לאכלס ב-350 סמ"ר.

אסף לוי: לכן כתבנו כאן והפרדנו בין לול שיש לו רישוי עסקים כלול חדש שכבר היה אמור להיות ב-750 עם רישוי עסקים, ולכן רשמנו את זה כאן.

אסף לוי: יש הפרדה בין השניים.

אסף לוי: כן, לגמרי.

קריאה: חייבים להפריד.

יצחק פינדרוס: תאמינו לי, חבר'ה, כשיושב פקיד במינהל מקרקעי ישראל ושוכח לחתום על המסמך החקלאי יכול לעבוד 20 שנה ולא לקבל רישוי עסקים.

יצחק פינדרוס: אני מכיר את זה, לצערי הרב.

יצחק פינדרוס: אני רוצה לדאוג לעופות, לא מתחיל לדאוג למועצה.

יעקב מרגי: הוא אומר את זה לפרוטוקול.

יעקב מרגי: לי אתה הסברת שזה נכנס לפה כדי שלא יהיה הווה אמינא לגבי הלולים של 2016, 2017 ו-2018.

אסף לוי: נכון, חד-משמעית.

יעקב מרגי: אז למה לא אמרת את זה עכשיו?

אסף לוי: אמרתי.

יעקב מרגי: תאמר את זה עכשיו חד-משמעית.

יעקב מרגי: ולא באנו לפטור אותם.

אסף לוי: ולא באנו לפטור אותם.

יעקב מרגי: אני גם לא רוצה לפטור אותם.

יצחק פינדרוס: אבל אני גם לא רוצה לחייב אותו.

יעקב מרגי: אני רוצה לחייב את החדשים.

יצחק פינדרוס: לא, בשירותים וטרינריים אני גם רוצה לחייב.

יעקב מרגי: בשירותים וטרינריים - - -

יצחק פינדרוס: אתה יודע כמה חנויות מחכות לרישוי עסקים בבאר-שבע בגלל - - -

יעקב מרגי: זאת בעיה שלהם.

אסף לוי: הלול לא היה מקבל היתר אכלוס בזמן הקמתו אם לא היה לו אישור רישוי עסקים כי זה התנאי בעת הקמתו.

יעקב מרגי: נקודה.

אסף לוי: אנחנו פשוט חושבים - -

יעקב מרגי: נקודה.

יעקב מרגי: מספיק לי הבהרות לפרוטוקול.

יעקב מרגי: בבקשה, שמעון ביטון.

שמעון ביטון: לעניין ההערות – אני אתייחס קודם לסעיף הזה שהוא המהותי ביותר.

שמעון ביטון: אנחנו מבקשים את התוספת של 4% לכלל המגדלים בלי שום התניה.

שמעון ביטון: אין ספק שלולים חדשים שהוקמו הם ממילא עם היתר בנייה, והם עומדים בתנאי של 750 סמ"ר.

שמעון ביטון: אי אפשר היום לאכוף בנקודת הזמן הזאת את ההגבלה ולתת את האפשרות לשירותים הווטרינריים להחליט מי כן ומי לא.

שמעון ביטון: אנחנו עם הפנים לשדרוג הענף.

יעקב מרגי: ביטון, תעצור.

יעקב מרגי: ד"ר גשן, אני רוצה לשאול שאלה ואני רוצה לשמוע דברים ברורים לא בניסוח של התקנות.

יעקב מרגי: אני אשאל שאלות ותענה לי תשובות ברורות.

יעקב מרגי: בסדר?

תמיר גשן: בסדר.

תמיר גשן: אני מבקש שגם ד"ר רם כץ, הרופא הראשי לבריאות העוף, יוכל לענות.

קריאות: 350 יש.

שמואל לויט: יש בכולם.

יעקב מרגי: בניסוח ולא רק בניסוח, אלא גם בהבהרות שלכם היה ניתן להבין שיש היום לולים ישנים, וטל כמעט התכווצה כשדיברתם על זה.

שמעון ביטון: יש - - -

יעקב מרגי: רגע, רגע.

יעקב מרגי: איך אתה רוצה להעיר לדברים שלי כשעוד לא סיימתי ולא הבנת אותי?

יעקב מרגי: גם מהדברים שלכם ניתן היה להבין שיש מציאות - -

שמואל לויט: לא נכון.

יעקב מרגי: תנו לי רגע לדבר.

יעקב מרגי: אחר כך תגיד לי "לא נכון".

יעקב מרגי: מותר לי לא להבין, זה אפשרי, אני לא גאון.

יעקב מרגי: אבל תחכו לסוף.

יעקב מרגי: היה ניתן להבין שיש לולים ישנים שבמצב הנוכחי לא עומדים ב-350 סמ"ר.

יעקב מרגי: זה נכון?

קריאות: לא.

יעקב מרגי: לא.

יעקב מרגי: תודה.

יעקב מרגי: אז נשארה השאלה – המכסות החדשות הן ב-4% והן בתעדופים למי שזכאי יאוכלסו גם בלולים הישנים אך ורק אם יש להם שטח אכלוס; שנית, ניצלו 87% מהמכסות הקיימות, ויש להם אישורים מהשירותים הווטרינריים.

יעקב מרגי: השירותים הווטרינריים, יש להם כללים אחרים שלא מופיעים בתקנות כאן?

אסף לוי: יש להם סטים שלמים של תקנות.

יעקב מרגי: בבקשה, נשמע אתכם.

יצחק פינדרוס: כתוב "לפי סעיף זה".

יצחק פינדרוס: זה מה שהוא יכול לאשר.

אסף לוי: יש להם עוד.

יצחק פינדרוס: אבל פה כתוב שהוא יכול לאשר האם זה עומד ב-750 או לא.

יצחק פינדרוס: אתה כותב ככה: "כי הלול עומד בדרישה האמורה" – לא בדרישות אחרות שלו.

יעקב מרגי: חכה, בוא ניתן לו.

יצחק פינדרוס: הוא לא יכול.

יצחק פינדרוס: לא מה הוא אומר.

יעקב מרגי: בוא נשמע.

יעקב מרגי: אחרי שהוא יגיד תגיד לו שהוא לא יכול, אבל אתה מקיים דיון על מה שעדיין לא נאמר.

יעקב מרגי: בבקשה, שירותים וטרינריים.

אסף לוי: אני חייב מילה אחת.

יעקב מרגי: אתה לא חייב כלום.

יעקב מרגי: בבקשה, רם או תמיר, תחליטו ביניכם.

רם כץ: ד"ר רם כץ, אדוני.

יעקב מרגי: בבקשה, אדוני.

יעקב מרגי: שמעת את השאלות שלנו?

רם כץ: אנחנו עשינו ספירה של כל הכלובים בלולים, מה שטח הכלובים, וקבענו קיבולת לול.

יעקב מרגי: יש לך היום תמונת מצב על כל הלולים בארץ?

רם כץ: כן.

יעקב מרגי: יכולת האכלוס.

רם כץ: כן.

רם כץ: יכולת האכלוס.

רם כץ: קיבולת הלול תוך כדי עמידה במינימום של 350 סמ"ר למטילה בלולים הישנים.

רם כץ: זאת אומרת ראינו כמה מטילות יכולות להיכנס בכל כלוב ובהכפלה של מספר הכלובים זאת קיבולת הלול.

רם כץ: יש אנשים שלא ניצלו את כל שטח הלולים שלהם ויש להם מקום להוסיף עוד מטילות.

רם כץ: הם יוכלו לגדל עוד מטילות.

יעקב מרגי: איזו מגבלה תטילו על המכסות שיוקצו היום?

רם כץ: אנחנו לא מתעסקים עם מכסות, אנחנו מתעסקים עם כמות מטילות.

רם כץ: אני מסביר שוב: אנחנו מאפשרים ללולים לאכלס מקסימום ביכולת הלול.

יעקב מרגי: זה התנאי היחיד שלכם – יכולת הקיבול ולא מעבר לזה.

רם כץ: כרגע בלולים הקיימים יש עוד תנאים.

רם כץ: יש איגרת של מנהל השירותים הווטרינריים שאומרת שכל לול שאינו עומד בכל הדרישות, החל מ-1 בינואר לא יקבל היתר אכלוס, אלא אם כן הוא נמצא כבר בהליך תכנוני ללול שכן עומד בכל הדרישות.

שמעון ביטון: 1 במרץ.

יעקב מרגי: 1 במרץ, אוקיי.

רם כץ: 1 במרץ.

רם כץ: כן.

יעקב מרגי: תודה.

יעקב מרגי: אתה רוצה להתייחס, ד"ר גשן?

תמיר גשן: תודה על רשות הדיבור.

תמיר גשן: אני רוצה להזכיר בקצרה לוועדה המכובדת שמעבר לדאגה המוצדקת לרווחת העוף יש לדאוג גם לבריאות הציבור ולבריאות העופות - -

שמעון ביטון: וגם לרווחת המגדלים.

יעקב מרגי: זה לא התפקיד שלו, זה התפקיד שלי.

יעקב מרגי: בבקשה, ד"ר גשן.

תמיר גשן: הדרישות הווטרינריות נועדו למנוע את התפשטות המחלות, לא את החדירה של המחלות.

תמיר גשן: ככל שאנחנו מצופפים את העופות במרווחים לא נאותים ובתנאים לא נאותים היכולת שלנו לשלוט על התפשטות מחלות, כפי שאנחנו רואים היום: אם מחלת הניוקסל בחגורת ההטלה בצפון מתאיינת – אני רוצה להזכיר לוועדה שכבר היום אנחנו נמצאים בהתפרצות שפעת עופות - -

יעקב מרגי: ד"ר גשן, לפני שאני נועל את הדיון – הטענה שאמרה המגדלת שדווקא החדשים שבודדו, שם הייתה התפרצות.

יעקב מרגי: זה נכון?

תמיר גשן: השאלה לא איפה הייתה התפרצות, השאלה היא אם ההתפרצות התפשטה בלולים אחרים.

תמיר גשן: ברגע שהצוות של רם ושאר האנשים של משרד החקלאות הצליחו לבודד ולגרום לכך שמוקד ההתפרצות לא יתפשט ללולים בסביבה הם קיימו את מטרת השירותים הווטרינריים.

יעקב מרגי: תודה, רבותיי.

יעקב מרגי: אנחנו הגענו לשעה שאני חייב לנעול את הדיון.

יעקב מרגי: הקראנו עד סעיף 8 כולל.

יעקב מרגי: לקראת הדיון הבא כל מי שיש לו הערות, אם אני לא אקבל אותן לפני הדיון הבא – לא יהיה הפיליבסטר שהיה היום.

יעקב מרגי: מי שיש לו הערות שיביא לי אותן.

יעקב מרגי: אנחנו נדאג שמשרד החקלאות יתייחס.

יעקב מרגי: אם יש תשובות – יקבל; לא יקבל, יאמר מה התנאים.

יעקב מרגי: בדיון הבא נסיים את ההקראה והתייחסות להערות שהוגשו לנו ונצביע.

יעקב מרגי: תודה, הישיבה נעולה.

יעקב מרגי: מה אתה רוצה להגיד לי?

שמעון ביטון: אם אפשר לבקש ממשרד החקלאות לשבת איתנו.

יעקב מרגי: אין זמן לשבת.

יעקב מרגי: תתכתבו.

יעקב מרגי: אם צריך אני מוכן לדאוג לכך שיפגשו אתכם.

שמעון ביטון: תודה.

יעקב מרגי: תודה רבה, הישיבה נעולה.